b'\n_START_ARTICLE_\nMesterholdenes Europa Cup i h\xc3\xa5ndbold 1977-78 (m\xc3\xa6nd)\n_START_PARAGRAPH_\nMesterholdenes Europa Cup i h\xc3\xa5ndbold 1977\xe2\x80\x9378 for m\xc3\xa6nd var den 18. udgave af Mesterholdenes Europa Cup i h\xc3\xa5ndbold for m\xc3\xa6nd. Turneringen havde deltagelse af 24 klubhold, som s\xc3\xa6sonen forinden var blevet nationale mestre, og den blev afviklet som en cupturnering, hvor opg\xc3\xb8rene til og med semifinalerne blev afgjort over to kampe (ude og hjemme), mens finalen blev afgjort i \xc3\xa9n kamp._NEWLINE_Turneringen blev vundet af SC Magdeburg fra \xc3\x98sttyskland, som i finalen i Magdeburg besejrede WKS Slask Wroclaw fra Polen med 28-22. Det var f\xc3\xb8rste gang at det \xc3\xb8sttyske hold vandt Mesterholdenes Europa Cup._NEWLINE_Danmarks repr\xc3\xa6sentant i turneringen var Fredericia KFUM, som blev sl\xc3\xa5et ud i kvartfinalen af de senere finalister WKS Slask Wroclaw, som vandt med 46-44 over to kampe.'